**Εισαγωγή στην Πολιτική Φιλοσοφία**

Θεμελιώδη ερωτήματα

1. Γιατί οι άνθρωποι ζουν σε κράτη σαν το δικό μας; Τι είναι το κράτος και σε ποιο βαθμό περιορίζει ή υπονομεύει την ανθρώπινη ελευθερία; Ποια η έννοια και η σημασία της πολιτικής ανυπακοής;
2. Ποιες μορφές οργάνωσης της κοινωνικής συμβίωσης είναι προτιμότερες και γιατί: η ανοιχτή (δημοκρατική) κοινωνία ή η κλειστή (αυταρχική – ολοκληρωτική) πολιτειακή διοίκηση; Τι είναι η Ουτοπία – τι ήταν η πλατωνική Καλλίπολις;
3. Ποιοι είναι οι κυριότεροι στόχοι της δημιουργίας θεσμών όπως η βουλή, η κυβέρνηση, τα δικαστήρια της χώρας; Ποιον ρόλο παίζει η Κοινή Γνώμη ως προς την εύρυθμη λειτουργία της Πολιτείας;
4. Aπό πού αντλούν την εξουσία τους αυτοί που κυβερνούν και γιατί οι υπόλοιποι πολίτες οφείλουν να σέβονται τις αποφάσεις τους και να τους υπακούουν; Τι είναι αυτό που δίνει στην εξουσία το προνόμιο να ασκεί και να επιβάλλει τις εντολές της και να απαιτεί την υπακοή και συμμόρφωση μ' αυτές; Ποιες εκδοχές του Κοινωνικού Συμβολαίου υπάρχουν;
5. Ποιες είναι οι αξίες που πρέπει να προστατεύονται σε μια ευνομούμενη πολιτεία; Είναι οι πολιτειακές αξίες ίδιες και ενιαίες για κάθε κοινωνία και κάθε πολιτισμό ή και σύστημα πολιτικής οργάνωσης; Τι σημαίνει και πόσο εφικτή είναι η αρχή του σεβασμού των ανθρωπίνων δικαιωμάτων;
6. Ποια σχέση υπάρχει ανάμεσα στη νομιμότητα και την ηθικότητα ως προς την πολιτική υπακοή; Ποιο ρόλο παίζει η αγωγή και η εκπαίδευση στη διαμόρφωση πολιτικής συνείδησης και αισθήματος νομιμότητας και νομιμοφροσύνης;